ព្រះរាជាណាចក្រកម្ពុជា

ជាតិ សាសនា ព្រះមហាក្សត្រ

&'

FOR LETTER H

កិច្ចសន្យាអនុវត្តការងារ

លេខ៖ ១១/១៣ FWUC\_SCN-ISC

គាំទ្រលើកិច្ចដំណើរការសហគមន៍កសិករប្រើប្រាស់ទឹក

ប្រព័ន្ធធារាសាស្រ្តស្ទឹងជីនិត ស្រុកសន្ទុក ខេត្តកំពង់ធំ

កំឡុងពេល ខែមេសា ឆ្នាំ២០១១ ដល់ ខែមិនា ឆ្នាំ២០១២

រវាង

គណៈកម្មាធិការសហគមន៍កសិករប្រើប្រាស់ទឹក

និង

មជ្ឈមណ្ឌលសេវាកម្មធារាសាស្រ្ត

ខេត្តកំពង់ធំ

ខែមេសា ឆ្នាំ ២០១១

កិច្ចសន្យាអនុវត្តការងារ

កំឡុងពេល ខែមេសា ឆ្នាំ២០១១ ដល់ ខែមិនា ឆ្នាំ២០១២

គាំទ្រលើកិច្ចដំណើរការសហគមន៍កសិករប្រើប្រាស់ទឹក

ប្រព័ន្ធធារាសាស្រ្តស្ទឹងជីនិត ស្រុកសន្ទុក ខេត្តកំពង់ធំ

លេខ៖ ១១/១៣ FWUC\_SCN-ISC

កិច្ចសន្យានេះរៀបចំឡើងរវាង សហគមន៍កសិករប្រើប្រាស់ទឹកប្រព័ន្ធធារាសាស្រ្តស្ទឹងជីនិត ជាភាគីម្ចាស់គម្រោង ដែលតំណាងដោយ **លោក** **គៀម ប៊ុនរុង** ជា ប្រធានគណៈកម្មាធិការសហគមន៍ ប្រើប្រាស់ទឹកប្រព័ន្ធធារាសាស្រ្តស្ទឹងជីនិត និង មជ្ឈមណ្ឌលសេវាកម្មធារាសាស្រ្ត ជាភាគីអនុវត្តគម្រោង ដែលតំណាងដោយ **លោក​ សេង សុភ័គ** ជាអ្នកសម្របសម្រួលមជ្ឈមណ្ឌលសេវាកម្មធារាសាស្រ្ត។

ប្រការ ១ គោលបំណង

កិច្ចសន្យាសេវាកម្ម នេះ គឺមជ្ឈមណ្ឌលសេវាម្មធារាសាស្រ្ត នឹងបញ្ជូន លោក ប្រុក សុរ័ត្ន ជាបុគ្គលិក មជ្ឈមណ្ឌល អោយទៅធ្វើការជូនសហគមន៍កសិករប្រើប្រាស់ទឹកស្ទឺងជីនិត ក្នុងមុខនាទី ជានាយកសហគមន៍ កសិករប្រើប្រាស់ទឹកស្ទឹងជីនិត។ ហើយសហគមន៍កសិករប្រើប្រាស់ទឹកស្ទឹងជីនិត នឹងទទួលខុសត្រូវ លើការចំណាយលើប្រាក់ខែសុទ្ធរបស់គាត់ចំនួនពាក់កណ្តាលជារៀងរាល់ខែ។

ប្រការ ២ ការទទួលខុសត្រូវរបស់នាយកសហគមន៍

1. ការងារសម្របសម្រួល និងគាំទ្រលើការងារគ្រប់គ្រងរបស់គណៈកម្មាធិការសហគមន៍

* សម្របសម្រួលការងារប្រជុំប្រចាំសប្តាហ៍របស់គណៈកម្មាធិការ ប្រជុំតំណាងភូមិ និងសន្និបាតទូទៅ
* គ្រប់គ្រងបុគ្គលិក បុគ្គលិកបច្ចេកទេសរបស់សហគមន៍
* រៀបចំរបាយការណ៍សកម្មភាព និងបូករសរុបលទ្ធផលទទួលបានប្រចាំខែ ប្រចាំឆ្នាំ
* រៀបចំសេចក្តីព្រាងផែនការសកម្មភាព ដាក់ជូនគណៈកម្មាធិការសហគមន៍អនុម័ត
* សម្របសម្រួលការរៀបចំគម្រោងថវិកាប្រចាំឆ្នាំរបស់សហគមន៍កសិករប្រើប្រាស់ទឹក ២០១១-១២-១៣
* បញ្ជូនរបាយការណ៍ហិរញ្ញវត្ថុ២០១១-១២ ជូនមន្ទីរធនធានទឹក ក្រសួងធនធានទឹក
* បញ្ជូនរបាយការណ៍ហិរញ្ញវត្ថុ២០១១-១២ ជូនម្ចាស់ជំនួយពាក់ព័ន្ធនានា
* ចូលរួម និងសម្របសម្រួលកិច្ចប្រជុំគណៈកម្មាធិការទ្រទ្រង់អាងទឹកស្ទឹងជីនិត
* កិច្ចសហការជាមួយអាជ្ញាធរដែនដី (ឃុំ ស្រុ ខេត្ត) និងម្ចាស់ជំនួយនានា ក្នុងការពង្រីកតំបន់ស្រោចស្រព
* រៀបចំធ្វើបញ្ជីបច្ចុប្បន្នភាព សមាជិក និងបញ្ជីដីស្រែរបស់សហគមន៍

1. ការគ្រប់គ្រងហិរញ្ញវត្ថុ

* រៀបចំ និងត្រួតពិនិត្យរបាយការណ៍ចំណាយប្រចាំខែ ចំនួន ១២ច្បាប់
* ធ្វើរបាយការណ៍បូកសរុបចំណូលចំណាយប្រចាំឆ្នាំ ២០១១-២០១២
* រៀបចំ និងត្រួតពិនិត្យដំណើរការ និងលទ្ធផលប្រមូលប្រាក់សេវាកម្មឆ្នាំ២០១១-១២

ប្រការ ៣ រយៈពេលនៃកិច្ចសន្យា

កិច្ចសន្យានេះ នឹងចាប់ផ្តើមអនុវត្ត ចាប់ពីខែមេសា ឆ្នាំ២០១១ ដល់ ថ្ងៃទី ៣១ខែមិនា ឆ្នាំ២០១២។

ប្រការ ៤ តំលៃសេវាកម្ម និងនិតិវិធីទូរទាត់

សហគមន៍កសិករប្រើប្រាស់ទឹកស្ទឹងជីនិត នឹងបង់ថ្លៃសេវាកម្មរបស់ នាយកសហគមន៍ អោយមជ្ឈមណ្ឌលសេវាកម្មធារាសាស្រ្ត ក្នុងតំលៃ ៥០០,០០០រៀល ក្នុង ១ខែ។

ការទូរទាត់ នឹងធ្វើឡើងរៀងរាល់ បីខែម្តង បន្ទាប់ពីមជ្ឈមណ្ឌលសេវាកម្មធារាសាស្រ្ត ផ្ញើវិក័យប័ត្រសុំទូរទាត់ ប្រាក់សេវាកម្មជូនសហគមន៍កសិករប្រើប្រាស់ទឹក។ ការបង់ប្រាក់អោយមជ្ឈមណ្ឌលសេវាកម្មធារាសាស្រ្ត សហគមន៍កសិករប្រើប្រាស់ទឹកស្ទឹងជីនិត អាចបង់ជាសាច់ប្រាក់សុទ្ធ ឬផ្ទេរតាមគណនីធនាគារដូចខាងក្រោម៖

ឈ្មោះ: **ហ្រ្គេត/មជ្ឈមណ្ឌលសេវាកម្ម (មសធ)**

គណនីលេខដុល្លា: **1100-20-630110-1-0**

ឈ្មោះធនាគារ: ធនាគារ អេស៊ីលេដា សាខាខេត្តកំពង់ធំ

ប្រការ ៥ ការដោះស្រាយទំនាស់

ករណីមានទំនាស់កើតឡើងពាក់ព័ន្ធនិងកិច្ចសន្យានេះ ភាគីទាំងពីរ នឹងជួបពិភាក្សាគ្នាដើម្បីរកដំណោះ ស្រាយសមស្របមួយដែលអាចទទួលបានការឯកភាពពីភាគីទាំងពីរ។ ករណីមិនអាចពិភាក្សា រវាងភាគីទាំងពីរ ទំនាស់នេះ នឹងបញ្ជូនទៅដោះស្រាយនៅតុលាកម្ពុជា។

ប្រការ ៦ សុពលភាពនៃកិច្ចសន្យា

កិច្ចសន្យានេះ នឹងមានសុពលភាពចាប់ពីថ្ងៃចុះហត្ថលេខា រវាងគណៈកម្មាធិការសហគមន៍កសិករ ប្រើប្រាស់ស្ទឹងជីនិត និងតំណាងមជ្ឈមណ្ឌលសេវាកម្មធារាសាស្រ្ត។

ប្រការ ៧ ការធ្វើវិសោធនកម្មនៃកិច្ចសន្យា

កិច្ចសន្យានេះ អាចនឹងត្រូវធ្វើការកែប្រែ ករណីមានការឯកភាពទាំងពីរភាគី រវាងគណៈកម្មាធិការសហគមន៍ កសិករប្រើប្រាស់ស្ទឹងជីនិត និងតំណាងមជ្ឈមណ្ឌលសេវាកម្មធារាសាស្រ្ត។

ធ្វើនៅ ឃុំកំពង់ថ្ម ថ្ងៃទី ០១ ខែមេសា ឆ្នាំ ២០១១

​​ មជ្ឈមណ្ឌលសេវាកម្មធារាសាស្រ្ត គណៈកម្មាធិការសហគមន៍កសិករប្រើប្រាស់ទឹក

អ្នកសម្របសម្រួល ប្រព័ន្ធធារាសាស្រ្តស្ទឹងជីនិត

ប្រធាន

លោក សេង សុភ័គ លោក គៀម ប៊ុនរុង